En bruker har foreslått å slette denne siden. Siden vi setter pris på alle forsøk på å forbedre leksikonet, inviteres du til å gi uttrykk for dine synspunkter ved å følge denne lenken: **Wikipedia:Sletting/Birger Andreas Myrstad**.

**Birger Andreas Myrstad** (født 1951 i Namsos) er en norsk politimann, forfatter og kommunalpolitiker (Høyre). Han var president for International Police Association (IPA) Norsk seksjon fra 1995 til 2004.

Myrstad startet i politiet i 1973 og kom til Trondheim i 1977. Han drev forebyggende arbeid i Trondheim og senere Sør-Trøndelag politidistrikt. Han tok i 1980 initiativ til «MC-kontakt –80», et samarbeidsprosjekt med motorsykkelungdommen i Trondheim. Sammen med tidligere fotballspiller Arne Dokken startet han kampanjen «Ikke tøft å være død» i 1985. Han var opphavsmann til prosjektene «Fra bagatell til helvete» i 1987 og Trygghet i symfoni i 2008. 

Han ble i 1991 portrettert i NRK fjernsynet, i et 40 minutter langt program med tittelen *Det gjelder livet: Et møte med politimannen Birger Andreas Myrstad*. Myrstad ble der presentert som en foregangsmann i forebyggende arbeid.

Myrstad var president for International Police Association (IPA) Norsk seksjon i tiden 1995 til 2004.

Sammen med Tore Strømøy er han forfatter av bokserien *Det gjelder livet* med åtte utgivelser fra 1996 til 2012. Bøkene er opplyst å ha et salgstall på over 100 000 totalt.

**Opprydning:** Denne seksjonen trenger en opprydning for å oppfylle Wikipedias kvalitetskrav. Du kan hjelpe Wikipedia ved å forbedre den. Mangler som er blitt anført: Avsnittet nedenfor inneholder blant annet info om profesjonsutdannelse som ikke har direkte sammenheng med de opplysninger som bærer relevansen av biografien.

Utdanning innen forebyggende arbeid, ledelse og organisasjonsutvikling samt HMS ved Politihøgskolen. Godkjent kursleder for Politidirektoratets arbeidsmiljøkurs. HMS-revisjonssertifisert. De siste 15 årene HMS-rådgiver og politioverbetjent før han gikk av med pensjon i 1. juli 2009. Etablerte da enkeltmannsforetaket Trygg 24-7 – informasjon og foredrag innen forebyggende arbeid og HMS – herunder sikkerhetskurset Trygg i front.

Utmerkelser
-----------

* Sør-Trøndelag fylkes trafikksikkerhetspris 1986
* Norsk Bilbransjeforbunds trafikksikkerhetspris 1987 sammen med Arne Dokken og Jon Steinar Kvaale
* Trygg Trafikks gullnål 1988
* Trondheim journalistforening, Honnørprisen 1989
* Kiwanis International District Nordens ærespris 1989
* Trondheim markedsforening, Robert Millar Prisen 1989 – tildelt «Årets markedsfører» Trondheim politikammer for forebyggende-satsingen
* KNAs «Gyldne bil» 1990
* Trondhjem Vest Rotaryklubbs hederspris 1990–91
* Sør-Trøndelag fylkes rusmiddelpris 1991
* NRK Da Capo-blomsten 1993
* IPA international «Certificate of Merit» og bronsemedalje 2003
* Æresmedlem IPA Norsk seksjon 2004
* Gjensidigestiftelsens diplom med kr. 410 000,- til[*klargjør*] Sør-Trøndelag politidistrikt 2008 for «Trygghet i symfoni»
* Gjensidigestiftelsens diplom med kr. 390 000,- til prosjektet «Trygghet i symfoni» 2010
* Trygghetsprisen 2018

Referanser
----------

1. ↑   Adresseavisen, «Gratulerer: 50 år: Birger Andreas Myrstad», utgitt 25. juni 2001[Hentet fra Wikidata]
2. 1 2 3  «En idealistisk purk», *Nidaros* 27. februar 1988.
3. ↑  «Firda Folkeblad, programoversikt fredag 4. januar 1991». *www.nb.no*. Besøkt 24. desember 2023.
4. ↑  «Politi fra hele verden til Trondheim», NTB-melding gjengitt på Nrk.no 10. april 2003.
5. ↑  «Tore om sterke møter med liv og mennesker», *Hitra–Frøya* 8. november 2009, side 11. Bøkene er for øvrig registrert i Nasjonalbibliotekets system.
6. ↑  «'Ikke tøft å være død' fikk trafikksikkerhetsprisen», *Opdalingen* 19. desember 1986.
7. 1 2  *Trafikken & vi*, nr. 3, 1988, side 18.
8. ↑  *Trondhjems journalistforening 90 år* (1992), side 22.
9. ↑  *Adresseavisen* 30. august 1989, side 19.
10. ↑  *Adresseavisen* 8. mars 1990, side 44.
11. ↑  *Arbeider-Avisa* 22. april 1991, side 7.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |